Кафедра маладзёжнай палітыкі і сацыякультурных камунікацый Рэспубліканскага інстытута вышэйшай школы — адзіная такая ў Беларусі. Пазіцыянуе сябе не толькі як вучэбная адзінка для аказання адукацыйных паслуг, але і як структурнае падраздзяленне, якое ўдзельнічае ў распрацоўцы і рэалізацыі важных дзяржаўных дакументаў. Запрашэнне зазірнуць у яе кабінеты, а заадно і ў метадычкі і стратэгічныя планы прыняў часопіс «Маладосць». Ну яшчэ б! «Ваш часопіс будзе першым выданнем, якое праанансуе пачатак работы экспертнай группы па распрацоўцы Стратэгіі развіцця дзяржаўнай маладзёжнай палітыкі на 2020–2030 гады», — запэўнілі ў сценах кафедры.